საბერიო
საბერიო — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, თემის ცენტრი (სოფლები: ნაჯიხური, სამარქვალო, ფართონოხორი, ღვაშიგვერდი, შქაშისუკი). მდებარეობს მდინარეებს ენგურსა და ერისწყალს შორის, ზღვის დონიდან 180 მ, გალიდან 20 კმ. სოფლის ტერიტორიაზე მდებარეობს ენგურჰესის აგრეგატები. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.